laion/Wikipedia-Exotic huggingface dataset:
চাঁদ মিনার

চাঁদ মিনার বা চাঁদের টাওয়ার ভারতের দৌলতাবাদে অবস্থিত একটি মধ্যযুগীয় মিনার। মিনারটি মহারাষ্ট্র রাজ্যের দৌলতাবাদ-দেওগিরি দুর্গ প্রাঙ্গণের নিকটে অবস্থিত। রাজা আলাউদ্দিন বাহমনি ১৪৪৫ সালে দুর্গটি দখলের স্মরণে এই মিনারটি নির্মাণ করেন। দিল্লির কুতুব মিনারের সাথে মিল রেখে এবং এ থেকে অনুপ্রাণিত হয়ে মিনারটি নির্মাণ করা হয়। চাঁদ মিনারটি দক্ষিণ ভারতের ইন্দো-ইসলামিক স্থাপত্যশৈলীর সেরা নমুনাগুলির একটি হিসাবে বিবেচিত হয়। মিনারটি ৪ তলাবিশিষ্ট এবং ৬৩ মিটার উঁচু। এটিতে ২৪ টি কক্ষ রয়েছে। মিনারের গোড়ায় একটি ছোট মসজিদ বা প্রার্থনা কক্ষ রয়েছে। যা পারস্যের নীল টাইলস দিয়ে সজ্জিত করা। মিনারটি ভারতীয় দেশীয় কিছু স্থাপত্য বৈশিষ্ট্যও প্রদর্শন করে যেমন দেত্তয়ালাগারগুলো তার বারান্দাগুলিকে ধরে রেখেছে। মিনারটির উচ্চতা এমন যা দৌলতাবাদ দুর্গের প্রতিটি কোণ থেকে দেখা যায়। DESAI, ZIYAUD-DIN A. (২০১৬)। Indo-Islamic architecture। Publications Division Ministry of Information & Broadcasting। আইএসবিএন 9788123024066। সংগ্রহের তারিখ ৩১ মার্চ ২০১৮।  Desai, Salil (১৭ অক্টোবর ২০১৫)। "Fort of fatal surprises & deadly innovations"। The Tribune। সংগ্রহের তারিখ ৩১ মার্চ ২০১৮। [স্থায়ীভাবে অকার্যকর সংযোগ]   উইকিমিডিয়া কমন্সে চাঁদ মিনার সংক্রান্ত মিডিয়া রয়েছে।
নিখুঁত ঘনবস্তু

নিখুঁত ঘনবস্তু(ইংরেজি Perfect cuboid) হল একধরনের অয়লার ইঁট(ইংরেজি Euler brick), যার কর্ণ একটি পূর্ণ সংখ্যা। অন্য কথায়, অয়লার ইঁট এ উল্লেখিত ডায়োফন্টাইন সমীকরণ এ নিচের সমীকরণটি যোগ করতে হবে। a 2 + b 2 + c 2 = g 2 {\displaystyle a^{2}+b^{2}+c^{2}=g^{2}} নিখুঁত ঘনবস্তু সম্পর্কে কিছু আকর্ষণীয় তথ্যঃ 2টি ধার অবশ্যই জোড় এবং 1টি অবশ্যই বিজোড়।(primitive নিখুঁত ঘনবস্তুর ক্ষেত্রে) একটি ধার 4 দ্বারা এবং অপর একটি 16 দ্বারা বিভাজ্য। একটি ধার 3 দ্বারা এবং অপর একটি 9 দ্বারা বিভাজ্য। একটি ধার 5 দ্বারা বিভাজ্য। একটি ধার 11 দ্বারা বিভাজ্য। ২০০৫ সাল পর্যন্ত নিখুঁত ঘনবস্তুর কোনো অস্তিত্ব পাওয়া যায়নি এবং এর অস্তিত্বহীনতার পক্ষে কোনো প্রমাণ পাওয়া যায়নি। আধুনিক গণনাযন্ত্র ব্যবহার করে জানা গেছে যে, নিখুঁত ঘনবস্তুর ক্ষুদ্রতম ধারের ন্যূনতম দৈর্ঘ্য 4.3 বিলিয়ন। একটি কর্ণ এবং দুইটি পার্শ্বকর্ণের (তিনটির মধ্যে)ক্ষেত্রে সমাধান পাওয়া গেছে। যেমনঃ (a,b,c) = (672,153,104) সবগুলো কর্ণ এবং তিনটির মধ্যে দুইটি ধার এর ক্ষেত্রেও সমাধান পাওয়া গেছে।
জিন্নাহ টাওয়ার

জিন্নাহ টাওয়ার অন্ধ্রপ্রদেশের গুণ্টুরে অবস্থিত একটি ঐতিহাসিক স্মৃতিস্তম্ভ। পাকিস্তানের জাতির জনক মুহাম্মদ আলী জিন্নাহর নামানুসারে নামকরণ করা হয়েছে। টাওয়ারটি শান্তি ও সম্প্রীতির প্রতীক হিসেবে মহাত্মা গান্ধী রোড এ অবস্থিত। টাওয়ারটি ছয়টি স্তম্ভের উপর নির্মিত হয়েছিল যা বিংশ শতাব্দীর প্রথম দিকে তৎকালীন মুসলিম স্থাপত্যের বৈশিষ্ট্যযুক্ত একটি গম্বুজের জন্য উন্মুক্ত ছিল। টাওয়ারটি বর্তমানে অবহেলা এবং ভঙুর অবস্থায় রয়েছে। রাজ্য প্রত্নতত্ত্ব বিভাগের মতে, টাওয়ারটির ৬০ বছরের বেশি ইতিহাস থাকলে সুরক্ষিত স্মৃতিস্তম্ভগুলির তালিকার আওতায় আনা যেতে পারে। এর উৎপত্তি সম্বন্ধে, একটি গল্প হলো জিন্নাহের একজন প্রতিনিধি, জুডালিয়াকত আলি খান স্বাধীনতা পূর্ব যুগে গুণ্টুর পরিদর্শন করেছিলেন। প্রাক্তন তেলুগু দেশম পার্টি রাজ্যসভার সদস্য, এস.এম লালন বাশা এবং বর্তমান এপি রাজ্য সংখ্যালঘু কমিশনের চেয়ারম্যান এস.এম জিয়াউদ্দিন খানকে সংবর্ধনা দেন এবং তিনি মুসলিম লীগ নেতার সম্মানে নির্মিত একটি টাওয়ার পান। অন্য বর্ণনামতে, দুজন পৌর চেয়ারম্যান, নাদিমপল্লী নরসিংহ রাও এবং তেল্লাকুলা জালায়া টাওয়ার নির্মাণের জন্য তাদের নিজ নিজ কার্যকালের সময় শান্তি ও সম্প্রীতির প্রতীক হিসাবে দায়িত্ব প্রাপ্ত ছিলেন। Ajay Mankotia (২০ মে ২০১৫)। "Finding Kamala Nehru in Pakistan, Jinnah in Guntur"। NDTV.com।  "The Hindu : Tower of harmony in Guntur"। ২৭ অক্টোবর ২০০৩ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০২১।  Staff Reporter। "Jinnah Tower in a state of neglect"। The Hindu।
পঞ্চাশত্তমী রবিবার

পঞ্চাশত্তমী রবিবার (ইংরেজি: Pentecost বা Pentecostal Sunday; গ্রিক: Πεντηκοστή) খ্রিস্টধর্মের অনুসারীদের একটি প্রধান উৎসব। পুনরুত্থান পার্বণের ৫০ দিন পরে সপ্তম রবিবারটিতে এটি উদ্‌যাপন করা হয়। যেহেতু পুনরুত্থান পার্বণের তারিখটি পরিবর্তনশীল, তাই পঞ্চাশত্তমী রবিবারের তারিখটিও ভ্রাম্যমাণ। এই দিনে জেরুসালেমে ইহুদীদের শাভুওত উৎসব উদ্‌যাপনকারী যিশুর শিষ্যদের উপরে, বিশেষ করে ১২জন প্রেরিতশিষ্যের উপরে পবিত্র আত্মার অবরতণের অলৌকিক ঘটনাটি স্মরণ করা হয়। যিশুর ক্রুশারোহণ, পুনরুত্থান ও স্বর্গারোহণের পরে এই ঘটনাটি ঘটে বলে বাইবেলের নতুন নিয়মের পঞ্চম গ্রন্থ "প্রেরিতদের কার্য-বিবরণ"-এর দ্বিতীয় অধ্যায়ে উল্লেখ করা হয়েছে। ঐ দিন থেকেই সারা বিশ্বে খ্রিস্টীয় মণ্ডলীর ধর্ম প্রচারাভিযান শুরু হয়েছিল বলে গণ্য করা হয়। ইউরোপের বহুসংখ্যক দেশে পঞ্চাশত্তমী রবিবারের পরের সোমবারটিতে সরকারী ছুটি দেওয়া হয়। ইহুদী ধর্মে পঞ্চাশত্তমী দিবসটি (শাভুওত) মূলত ইহুদীদের একটি ধন্যবাদজ্ঞাপনমূলক উৎসব ছিল, যেদিন গমের ফসল কাটা ও তোলার নবান্ন উপলক্ষে ঈশ্বরের স্তুতিমূলক একটি ধর্মানুষ্ঠান পালিত হত। পরবর্তীতে এটিকে সিনাই পর্বতে ইশ্বর কর্তৃক মোশি নবীকে বিধান দানের ঘটনাটির সাথে সম্পৃক্ত করা হয়। খ্রিস্টানরা এই ইহুদী উৎসবটিকে একটি খ্রিস্টান উৎসবে রূপান্তরিত করার কারণ হল যিশুর মৃত্যুর পরে ঐ নবান্নের উৎসবের দিন পবিত্র আত্মা যে যিশুর প্রেরিতশিষ্যদের কাছে দেখা দেন, সেই ঘটনাটির দ্বারা ঈশ্বরের পুরাতন বিধানের পরিবর্তে নতুন বিধানের প্রবর্তন ঘটে। পঞ্চাশত্তমী উৎসবটি খ্রিস্টীয় মণ্ডলী কবে প্রথম উদ্‌যাপন করে, সে সম্পর্কে সঠিক তথ্য নেই। তবে খ্রিস্টীয় ২য় শতকে পূর্বদেশীয় মণ্ডলীর একটি গ্রন্থ এপিস্তোলা আপোস্তোলরুম নামক একটি গ্রন্থে এটির উল্লেখ রয়েছে। ৩য় শতকে আলেকজান্দ্রিয়ার খ্রিস্টান ধর্মতাত্ত্বিক ওরিগেন এবং কার্থেজের খ্রিস্টান যাজক ও লেখক তেরতুলিয়ান এই উৎসবটির উল্লেখ করেন। প্রথমদিকে খ্রিস্টানরা পুনরুথান পার্বণের পরবর্তী সমগ্র ৫০ দিনব্যাপী পর্বটিকে পঞ্চাশত্তমী বলে নির্দেশ করত। এই পর্বের শুরুর দিবসে অর্থাৎ পুনরুত্থান পার্বণের দিন এবং শেষের দিবসে অর্থাৎ পঞ্চাশত্তমী দিনটিতে খ্রিস্টানদের দীক্ষা দেওয়া হত। ধীরে ধীরে উত্তর ইউরোপে পুনরুত্থান পার্বণের পরিবর্তে পঞ্চাশত্তমী দিনটি দীক্ষা প্রদানের জন্য বেশি জনপ্রিয় লগ্নে পরিণত হয়। ইংল্যান্ডে ঐ দিন খ্রিস্টধর্মে সদ্য দীক্ষিতরা বিশেষ শ্বেতবর্ণ বা সাদা পোশাক পরিধান করতো বলে এটিকে শ্বেত রবিবার (হোয়াইট সানডে বা সংক্ষেপে হুইটসানডে) বলে ডাকা হত। ৬ষ্ঠ এডওয়ার্ডের প্রথম প্রার্থনাগ্রন্থে (১৫৪৯) এই উৎসবটিকে আনুষ্ঠানিকভাবে হুইটসানডে নামে ডাকা শুরু হয় এবং আজও ইঙ্গবাদী মণ্ডলীতে এই নামটি প্রচলিত। অন্যদিকে রোমান ক্যাথলিক ও অন্যান্য পশ্চিমা মণ্ডলীগুলিতে এই দিন ধর্মযাজকেরা প্রায়শই লাল রঙের পোশাক পরিধান করেন, যা দিয়ে তারা প্রেরিতশিষ্যদের উপরে পবিত্র আত্মায় অগ্নিশিখার জিহ্বাগুলির অবতরণের ঘটনাটি স্মরণ করেন। কিছু কিছু ঐতিহ্যে সমবেত উপাসনাকারীরাও লাল রঙের পোশাক পরিধান করেন এবং সাধারণত গির্জার বেদীটিকেও সম্মুখদিকে লাল বর্ণের কাপড়ে মোড়ানো হয়। পঞ্চাশত্তমী রবিবারটি পূর্বদেশীয় সনাতনপন্থী মণ্ডলীগুলির মহা-উৎসবগুলির একটি; ক্যাথলিক বা বিশ্বজনীন মণ্ডলীর রোমান ধর্মীয় কৃত্যগুলির মধ্যে সর্বোচ্চ মর্যাদাবাহীগুলির একটি; লুথারবাদী মণ্ডলীগুলির একটি উৎসব এবং ইঙ্গবাদী সম্মিলনের একটি প্রধান উৎসব। বহুসংখ্যক খ্রিস্টীয় ধর্মসম্প্রদায় এই পবিত্র উদ্‌যাপনের দিন বিশেষ ধর্মীয় আচার-অনুষ্ঠানের আয়োজন করে।
চেহেল দোখতারান মিনার

চেহেল দোখতারান মিনার(ফার্সি: مناره چهل دختران ) ইরানের এসফাহন প্রদেশের একটি ঐতিহাসিক মিনার। মিনারটি এসফাহনের জইবারেহ জেলায় অবস্থিত। মিনারে পাওয়া কুফিক লিপি অনুসারে মিনারটি ১১১২ সালে নির্মাণ করা হয়েছে। শিলালিপি রয়েছে এমন মিনারগুলোর মধ্যে এটি ইরানের পঞ্চমতম পুরাতন মিনার। কিবলার দিক বরাবর মিনারে একটি বড় জানালা রয়েছে। এসফাহনের অন্যান্য মিনারগুলিতে এই বৈশিষ্ট্যটি নেই। মিনারে শীর্ষে উঠার জন্য একটি সর্পিল সিঁড়ি রয়েছে। মিনারটি ৪০ মিটার উঁচু।পূর্বে মিনারের উচ্চতা আরও বেশি ছিল, তবে সময়ের সাথে সাথে এর উচ্চতা হ্রাস পেয়েছে। মিনারের টাওয়ারগুলি শহরের উচ্চতম স্থান এবং দূর থেকে মিনারটি দেখা যায়। তবে অলিগলি এবং সরু রাস্তাগুলির জন্য মিনারে যাওয়া কঠিন। ফার্সিতে চেহেল দোখতারান অর্থ 'চল্লিশ মেয়ে'। তবে অর্থের সঠিক উৎপত্তি এখনো জানা যায় নি। ইরানি সংস্কৃতিতে 'চল্লিশ' সংখ্যাটি অতিরঞ্জিত করার জন্য ব্যবহৃত হয়। সম্ভবত মিনারের পাশেই মহিলাদের সাথে সম্পর্কিত একটি ভবন ছিল। সেই ভবনটি বর্তমানে নেই। আশেপাশের লোকেরা এই মিনারটিকে গারল্যান্ডের মিনারও বলে। গারল্যান্ড একজন ব্রিটিশ ধর্মীয় ধর্মপ্রচারক ছিলেন। যিনি বিংশ শতাব্দীর শুরুর দিকে ইরানে আসেন। মিনারের কাছাকাছি (খ্রিস্ট) ধর্মের প্রচারের কাজ করেছিলেন। 'Hosseyn Yaghoubi (২০০৪)। Rāhnamā ye Safar be Ostān e Esfāhān(Travel Guide for the Province Isfahan) (Persian ভাষায়)। Rouzane। পৃষ্ঠা 112। আইএসবিএন 964-334-218-2। উদ্ধৃতি শৈলী রক্ষণাবেক্ষণ: অচেনা ভাষা (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)   উইকিমিডিয়া কমন্সে চেহেল দোখতারান মিনার সংক্রান্ত মিডিয়া রয়েছে।
উপরিব্যয়

ব্যবসা বা কারবারে উপরিব্যয় বলতে ব্যবসা বা কারবার রক্ষণাবেক্ষণ করা ও সচল রাখার জন্য সদা-চলমান যে ব্যয় বা খরচ করতে হয়, তাকে নির্দেশ করা হয়। উপরিব্যয় বলতে এমন কিছু ব্যয়কে বোঝায় যেগুলিকে সুবিধাজনকভাবে কোনও নির্দিষ্ট ব্যয় এককের সাথে সূত্রায়িত করা যায় না বা শনাক্ত করা যায় না, যেমনটি কাঁচামাল ও শ্রমের মতো ব্যবসা চালনাজনিত ব্যয়ের জন্য করা যায়। তাই উপরিব্যয়গুলিকে তৎক্ষণাৎ সরবরাহকৃত পণ্য বা সেবার সাথে সম্পর্কিত করা সম্ভব নয়, এবং একই কারণে এগুলি সরাসরি কোনও মুনাফা উৎপাদন করে না। তবে উপরিব্যয় তারপরেও ব্যবসায়িক কর্মকাণ্ডের জন্য অত্যন্ত গুরুত্বপূর্ণ, কারণ এগুলি কোনও ব্যবসা বা কারবারকে মুনাফা সৃষ্টিকারী কর্মকাণ্ড চালিয়ে যেতে আবশ্যকীয় সমর্থন প্রদান করে। যেমন একটি কারখানা ভাড়া একটি উপরিব্যয়, যা শ্রমিকদেরকে পণ্য উৎপাদন করতে সাহায্য করে, যে পণ্যগুলি বিক্রয় করে পরবর্তীতে মুনাফা অর্জন করা সম্ভব। এই ধরনের ব্যয়গুলি উৎপাদনের জন্য সামগ্রিকভাবে সৃষ্টি হয়, কোনও নির্দিষ্ট কাজের আদেশের জন্য নয়, যেমন কর্মচারীদেরকে নজরদারিতে রাখার জন্য ভাড়া দেওয়া, কারখানার উত্তপ্তকরণ বা শীতাতপ নিয়ন্ত্রণ ও আলোর জন্য ব্যয়, ইত্যাদি। প্রত্যক্ষ কাঁচামাল ও প্রত্যক্ষ শ্রমজনি ব্যয়ের পাশাপাশি উপরিব্যয়গুলিও সামগ্রিক খরচ বা ব্যয়ের হিসাবের একটি গুরুত্বপূর্ণ উপাদান। উপরিব্যয়গুলি প্রায়শই হিসাববিজ্ঞানের কিছু ধারণা যেমন স্থির ব্যয় ও পরোক্ষ ব্যয়ের সাথে সম্পর্কিত। প্রত্যক্ষ শ্রম, প্রত্যক্ষ কাঁচামাল এবং প্রত্যক্ষ ব্যয় ব্যতীত আয় বিবরণীতে লিপিবদ্ধ বাকী সমস্ত ব্যয়কে উপরিব্যয় বলা হয়। এগুলির মধ্যে আছে হিসাবনিকাশের খরচ, বিজ্ঞাপন, বীমা, সুদ, আইনি খরচ, শ্রমের বোঝা, ভাড়া, মেরামতি, যোগান, কর, টেলিফোন খরচ, ভ্রমণ খরচ এবং পানি-বিদ্যুৎ-জ্বালানি (গ্যাস বা তেল) তথা উপযোগসেবা খরচ। মূলত দুই ধরনের ব্যবসায়িক উপরিব্যয় বিদ্যমান, যথা প্রশাসনিক উপরিব্যয় এবং কারখানা উপরিব্যয়। "PMO and Project Management Dictionary - PM Hut"। www.pmhut.com। সংগ্রহের তারিখ ২০১৫-১০-২৬।  "What is overhead? - Questions & Answers - AccountingTools"। www.accountingtools.com। সংগ্রহের তারিখ ২০১৫-১০-২৬।  "Calculating overhead and price | Missouri Business Development Program"। missouribusiness.net। ২০১৯-০৩-০৭ তারিখে মূল থেকে আর্কাইভ করা। সংগ্রহের তারিখ ২০১৫-১০-২৬।  Cook ; Graser, Cynthia ; John (২০০১)। The Effects of Lean Manufacturing। RAND Corporation। পৃষ্ঠা 103।
চেপবক্কম

চেপবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ মাদ্রাজ ক্রিকেট ক্লাব মাঠের‌ ঠিকানা বলতেই মূলত এই লোকালয়ের পরিচিতি। পূর্বে এ স্টেডিয়ামটি চিপক স্টেডিয়াম নামেও পরিচিত ছিল। ১৮৫৫ খ্রিস্টাব্দে ব্রিটিশরা স্বত্ববিলোপ নীতি প্রয়োগ করে কর্ণাট রাজ্য ব্রিটিশ সাম্রাজ্যের অন্তর্ভুক্ত করলে নবাবের বাসগৃহ ও খলসা মহল বা চেপবক্কম প্যালেস মাদ্রাজ সরকারের হস্তগত হয়। ইন্দো-সারাসেনিক শৈলীর সঙ্গে মুঘল উপাদান যুক্ত করে মূল মহলের নকশা প্রস্তুত হয়। মাদ্রাজ বিশ্ববিদ্যালয়ের প্রাঙ্গণও এই লোকালয়ের অপর একটি ল্যান্ডমার্ক।‌ তামিলনাড়ু বিধানসভা সচিব কার্যালয়টি চেপবক্কমের পরিশিষ্ট ওমানদুরার গভর্নর স্টেটে অবস্থিত। পরবর্তীকালে এটি মাল্টিস্পেশালিটি হাসপাতাল এ পরিণত হয় যার নাম তামিলনাড়ু গভরমেন্ট মাল্টি সুপার স্পেশালিটি হাসপাতাল। লোকালয়ে রয়েছে চেন্নাই মাস র‌্যাপিড ট্রানসিট বা এমআরটিএস-এর চেপবক্কম রেলওয়ে স্টেশন। চেপবক্কমের পিন সংখ্যা ৬০০০০৫। মনে করা হয় চেপবক্কম বা চিপক নামটি এসেছে দুটি উর্দু শব্দ 'ছে' অর্থাৎ ছয় এবং 'বাগ' অর্থাৎ বাগানের সমন্বয়ে। নবাবী আমল থেকে এই ইতিহাস বোঝেনই তো হলেও এর কোনো প্রমাণ পাওয়া যায়নি। চেপবক্কমে উত্তর দিকে ফোর্ট সেন্ট জর্জ, উত্তর-পূর্ব দিকে চেন্নাই বন্দর, পূর্ব দিকে মেরিনা সমুদ্র সৈকত, দক্ষিণ দিকে তিরুবল্লীকেণি, দক্ষিণ-পশ্চিম দিকে রায়পেট্টা, পশ্চিম দিকে চিন্তাদ্রিপেট ও উত্তর-পশ্চিম দিকে দ্য আইল্যান্ড অবস্থিত৷ চেপবক্কম চেন্নাই মধ্য লোকসভা কেন্দ্রের চেপবক্কম-তিরুবল্লীকেণি বিধানসভা কেন্দ্রের অন্তর্গত। https://www.newindianexpress.com/sport/cricket/2020/jan/08/chepauk-stadium-renovation-to-begin-after-ipl-2086543.amp Muthiah 2004, পৃ. 168। https://m.timesofindia.com/city/chennai/twists-of-tongue-give-new-meaning-to-old-streets/articleshow/22609610.cms https://www.thehindu.com/news/cities/chennai/Glimpsing-history-through-etymology/article14304483.ece/amp/ "List of Parliamentary and Assembly Constituencies" (পিডিএফ)। Tamil Nadu। Election Commission of India। ২০০৮-১০-৩১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৮।
সীতানাথ সিদ্ধান্তবাগীশ

সীতানাথ সিদ্ধান্তবাগীশ (১২৮০ বঙ্গাব্দ―১৩৫৫ বঙ্গাব্দ) একজন বাঙালি লেখক ও সংস্কৃত পণ্ডিত। সীতানাথ সিদ্ধান্তবাগীশের জন্ম তদানীন্তন বরিশাল জেলার গৌরনদী উপজেলার চাঁদশীতে। তাঁর পিতার নাম কালীকান্ত ভট্টাচার্য। তিনি রামনাথ সিদ্ধান্তপঞ্চানন, মহামহোপাধ্যায় এর ছাত্র ছিলেন। চট্টগ্রামের ‘জগৎপুর আশ্রম’ চতুষ্পাঠীতে দীর্ঘকাল অধ্যাপনা করে দুবার সরকার থেকে পুরস্কৃত হন তিনি। ১৩০০ বঙ্গাব্দে স্বগ্রামে ‘পুরুষোত্তম চতুষ্পাঠী’ স্থাপনা করেন। ১৩৩৮ বঙ্গাব্দে সংস্কৃত সাহিত্য পরিষদের টোলবিভাগে আচার্যপদে আসীন হন। মৃত্যুর দিন পর্যন্ত আর্য বিদ্যালয় এর অধ্যাপক ছিলেন সীতানাথ সিদ্ধান্তবাগীশ। তাঁর সংকলিত কলাপ-ব্যাকরণের চতুষ্টয়বৃতি গ্রন্থ একটি মৌলিক রচনা। কাশ্যপ-বংশ-ভাস্কর ইত্যাদি গ্রন্থের সম্পাদনা সহ বহু গ্রন্থের তিনি লেখক। সংস্কৃত মহামন্ডল ও সংস্কৃত পদ্যগোষ্ঠীর সহসভাপতি ছিলেন তিনি। "সীতানাথ সিদ্ধান্তবাগীশ - Barisalpedia"। www.barisalpedia.net.bd। ২০২১-০৪-১৩ তারিখে মূল থেকে আর্কাইভ করা। সংগ্রহের তারিখ ২০২১-০৪-১৩।  সীতানাথ সিদ্ধান্তবাগীশ ভট্টাচার্য্য সংকলিত, Bangiya Sahitya Parishad। "কাশ্যপ-বংশ-ভাস্কর"। সংগ্রহের তারিখ ১৩ এপ্রিল ২০২১। [স্থায়ীভাবে অকার্যকর সংযোগ] বসু, অঞ্জলি; সেনগুপ্ত, সুবোধচন্দ্র, সম্পাদকগণ, প্রথম খন্ড (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৫৭২। আইএসবিএন 978-8179551356। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
আব্দুর রহমান গালিব

আবু সায়েদ নামে পরিচিত আব্দুর রহমান গালিব ছিলেন একজন পাকিস্তানি ইসলামি জঙ্গি। তিনি খোরাসান ইসলামিক স্টেট অফ ইরাক অ্যান্ড দ্য লেভান্ট -এর নেতৃত্ব দিয়েছিলেন। তিনি ১৯৮০-এর দশকে পাকিস্তানের ফেডারেল অ্যাডমিনিস্ট্রেটেড ট্রাইবাল এরিয়াসের অংশ বাজাউর এজেন্সিতে জন্মগ্রহণ করেন। ১৯৯০-এর দশকে তিনি তেহরিক-ই-নাফাজ-ই-শরিয়ত-ই-মোহাম্মদি-তে যোগ দেন এবং পরে আফগানিস্তানে তালেবানদের সাথে লড়াই করেন। ২০০১ সালে তালেবান সরকারের পতনের পর তিনি ইসলামি শিক্ষালাভের জন্য বাজাউরে ফিরে আসেন এবং টিএসএনএমে কাজি নিযুক্ত হন। তিনি টিএনএসএম নেতা মৌলভী ফকির মোহাম্মদের ঘনিষ্ঠ ছিলেন এবং ২০০৭ সালে তার সাথে তেহরিক-ই-তালেবান পাকিস্তানে যোগ দেন। ২০১১ সালে আব্দুর রহমান বাজাউরে টিটিপি নেতার সহকারী ছিলেন। ২০১২ সালের বিমান হামলায় টিটিপি প্রধান জামাল সৈয়দকে ("দাদুল্লাহ") হত্যা করার পরে তাকে মিথ্যা দোষী সাব্যস্ত করা হয়। দাদুল্লাহর মৃত্যুর পর আবু বকরকে টিটিপির নির্বাচিত করা হয় এবং ২০১৪ সালের ফেব্রুয়ারিতে আবু বকর খোরাসান প্রদেশের ইসলামিক স্টেট অফ ইরাক অ্যান্ড দ্য লেভান্ট - এ যোগদান করলে আব্দুর রহমান তাকে অনুসরণ করেন। ২০১৬ সালের আগস্টের শেষের দিকে আব্দুর রহমান নঙ্গরহার প্রদেশের আমির ছিলেন এবং আব্দুল হাসিব লোগারির একজন সহকারী ছিলেন বলে জানা গেছে। আব্দুর রহমান কুনার প্রদেশে আইএসের অভিযান সম্প্রসারণের পিছনে চালিকা শক্তি ছিলেন। ২০১৭ সালের এপ্রিল মাসে আইএসকেপির খিলাফত ঘাগ রেডিও তার সাক্ষাৎকার নেয় এবং সে বলে যে, জিহাদ "যুক্তরাষ্ট্র জয় করা এবং তার নাগরিকদের উপর তাওহীদ প্রতিষ্ঠা না করা পর্যন্ত" অব্যাহত থাকবে। ২০১৭ সালের ১১ জুলাই মার্কিন যুক্তরাষ্ট্র কুনার প্রদেশের ওয়াতাপুর জেলায় ড্রোন হামলায় তার মৃত্যুর খবর পাওয়া যায়। "TTP confirms death of its Bajaur chief"। The Express Tribune (ইংরেজি ভাষায়)। ২০১২-০৮-২৬। ২০২১-০৪-১৪ তারিখে মূল থেকে আর্কাইভ করা। সংগ্রহের তারিখ ২০২১-০৪-১৩।  "Another ISKP leader "dead": Where is the group headed after losing so many amirs?"। Afghanistan Analysts Network - English (পাশতু ভাষায়)। ২০১৭-০৭-২৩। ২০২১-০৪-০১ তারিখে মূল থেকে আর্কাইভ করা। সংগ্রহের তারিখ ২০২১-০৪-১৩।  Staff, Reuters (২০১৭-০৭-১৪)। "Head of Islamic State in Afghanistan killed: Pentagon"। Reuters (ইংরেজি ভাষায়)। ২০২১-০৪-১৩ তারিখে মূল থেকে আর্কাইভ করা। সংগ্রহের তারিখ ২০২১-০৪-১৩।
শহীদুল্লাহ শহীদ

শহীদুল্লাহ শহীদ নামে পরিচিত শেখ মকবুল ছিলেন একজন পাকিস্তানি মুসলিম জঙ্গি। তিনি তেহরিক-ই-তালেবান পাকিস্তান এবং আফগানিস্তান ও পাকিস্তানে ইসলামিক স্টেটের প্রাদেশিক প্রধানের দায়িত্ব পালন করেছিলেন। ২০০৬ সালে এই দলটি গঠিত হওয়ার পর থেকে শহীদ পাকিস্তানি তালেবানের শীর্ষ মুখপাত্র হিসেবে দায়িত্ব পালন করেন। ২০১৪ সালের ২১ অক্টোবর আবু বকর আল-বাগদাদি এবং ইসলামিক স্টেটের প্রতি আনুগত্যের অঙ্গীকারের জন্য পাকিস্তানি তালেবানরা তাকে বরখাস্ত করে, যেখানে তিনি এক সপ্তাহ আগে যোগদান করেছিলেন। ২০১৫ সালের ৯ জুলাই আফগানিস্তানের নঙ্গরহার প্রদেশের দিহ বালা জেলায় আমেরিকান বিমান হামলায় তিনি নিহত হন। পাকিস্তানের ওরাকজাই উপজাতি অঞ্চলের জঙ্গি কমান্ডার গুল জামানও এই ধর্মঘটে নিহত হয়েছিলেন। Golovnina, Maria (২০১৪-১০-২১)। "Pakistani Taliban sack influential spokesman as divisions grow"। Reuters (ইংরেজি ভাষায়)। সংগ্রহের তারিখ ২০২১-০৪-১৩।  "Pakistan Taliban sack spokesman Shahidullah Shahid for IS vow"। BBC News (ইংরেজি ভাষায়)। ২০১৪-১০-২১। সংগ্রহের তারিখ ২০২১-০৪-১৩।  "Senior Pakistani Taliban leader killed drone strike"। telegraph.co.uk। সংগ্রহের তারিখ ১৯ জুলাই ২০১৬।  Masoud Popalzai and Greg Botelho। "Agency: ISIS leader in Afghanistan killed in airstrike"। cnn.com। সংগ্রহের তারিখ ১৯ জুলাই ২০১৬।  "Former TTP leader Shahidullah Shahid killed in US drone strike - The Express Tribune"। tribune.com.pk। The Express Tribune। ৯ জুলাই ২০১৫। সংগ্রহের তারিখ ১৯ জুলাই ২০১৬।  "Former TTP mouthpiece Shahidullah Shahid killed in US drone strike"। dailypakistan.com.pk (English ভাষায়)। Daily Pakistan। ২১ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "Top ISIL leader in Afghanistan 'killed in drone strike'"। aljazeera.com। সংগ্রহের তারিখ ১৯ জুলাই ২০১৬।
অ্যাশলে ব্লু

অ্যাশলে ব্লু (জন্ম: ওরিয়ানা স্মল, ৮ই জুলাই, ১৯৮১) মার্কিন বেতার ব্যক্তিত্ব, লেখক এবং প্রাক্তন পর্ন অভিনেত্রী। তিনি বর্তমানে তাঁর নিজস্ব ভিভিড রেডিও অনুষ্ঠানটি পরিচালনা করেন এবং হাসলার ম্যাগাজিনের জন্য লেখেন। ব্লু-র জন্ম হয়েছিল ক্যালিফোর্নিয়ার থাউজেন্ড ওকসে, তিনি ২০০৪ এ বর্ষসেরা মহিলা পারফর্মার এবং ২০০৫ এ সেরা সহায়ক অভিনেত্রী সহ কতিপয় এভিএন পুরস্কার জিতেছেন। ২০০৪ সালের মার্চ মাসে, তিনি জেএম প্রোডাকশনের সাথে তিন বছরের চুক্তিবদ্ধ হয়ে গার্লভার্ট সিরিজে হাজির হয়েছিলেন। ৩০ জুলাই ২০০৯ এ ব্লু ফটোগ্রাফার ডেভ নাজকে বিয়ে করেন। ২০১১ সালে, তিনি সুইডিশ শিল্পী কার্ল ব্যাকম্যান কর্তৃক মিউজিয়াম অব পর্ন ইন আর্ট এ চিত্রিত হয়েছিলেন। ২০১৩ সালে, তিনি এভিএন-এর হল অফ ফেমে অন্তর্ভুক্ত হন। ব্লু ২০১৩ সালের নভেম্বর থেকে তার নিজস্ব ভিভিড রেডিও শো, ব্লু মুভিজ হোস্ট করে আসছেন। Jonathan Gold (মে ৯, ২০০৭)। "Dave Naz: The big uneasy"। LA Weekly। সংগ্রহের তারিখ জুন ১৭, ২০০৮।  ইন্টারনেট অ্যাডাল্ট ফিল্ম ডেটাবেজে Ashley Blue Holly Kingstown (আগস্ট ২৮, ২০১৪)। "THROWBACK THURSDAY—A Five Question Quickie with Porno Superstar Ashley Blue"। Fleshbot। সংগ্রহের তারিখ এপ্রিল ২২, ২০১৫।  Peter Warren (ফেব্রুয়ারি ১৪, ২০০৭)। "Ashley Blue, JM Productions Part Ways"। অক্টোবর ২৪, ২০০৭ তারিখে মূল থেকে আর্কাইভ করা। সংগ্রহের তারিখ ডিসেম্বর ২৭, ২০০৭।  "The Museum of Porn in Art presents an exhibition by KARL BACKMAN"। ২৬ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০২১।  "AVN Announces 2013 Hall of Fame Inductees"। ডিসেম্বর ২১, ২০১২। মার্চ ৩১, ২০১৩ তারিখে মূল থেকে আর্কাইভ করা। সংগ্রহের তারিখ এপ্রিল ৫, ২০১৩।  Apache Warrior। "Ashley Blue interview"। XCritic। সংগ্রহের তারিখ এপ্রিল ২২, ২০১৫।  উইকিমিডিয়া কমন্সে অ্যাশলে ব্লু সংক্রান্ত মিডিয়া রয়েছে। পর্নোগ্রাফি প্রবেশদ্বার ইন্টারনেট মুভি ডেটাবেজে অ্যাশলে ব্লু (ইংরেজি) টুইটারে অ্যাশলে ব্লু ইন্টারনেট অ্যাডাল্ট ফিল্ম ডেটাবেজে অ্যাশলে ব্লু অ্যাডাল্ট ফিল্ম ডেটাবেজে অ্যাশলে ব্লু (ইংরেজি)
পাকিস্তানি অভিনেত্রীদের তালিকা

এটি চলচ্চিত্র এবং টেলিভিশন শিল্পের সাথে সম্পর্কিত উল্লেখযোগ্য পাকিস্তানি অভিনেত্রীদের বর্ণানুক্রমিক তালিকা। আছিয়া বেগম আরমিনা রানা খান আমিনাহ হক আমিনা শেখ আইমন খান আইনি জাফরি আলিশা ইউসুফ অ্যাঞ্জলাইন মালিক আঞ্জুমান শাহিন আঞ্জুমান শেহজাদি আনুম ফায়াজ আনৌশে আশরাফ আরজুমান্দ রহিম আরিশা রাজি আশা পোসলে আতিক ওধো আয়েশা খান আয়শা ওমর আয়েশা সানা আয়েজা খান আয়ান আলী আজরা শেরওয়ানি আরিজ ফাতেমা ইফফাত রহিম ইমান আলি ইসমাত জায়েদি ইকরা আজিজ ইয়ুমনা জায়েদি উশনা শাহ উজরা বাট উরওয়া হুসাইন কবিতা খালিদা রিয়াসাত খুশবু কোমল রিজভি কন্দিল বালুচ ঘানা আলি গোরি জানা মালিক জাবেরিয়া আব্বাসি জাবেরিয়া সৌদ জুজ্ঞান কাজিম জয়নুব কাইয়ুম জারা নূর আব্বাস জারা শেখ জেবা জেবা আলি জেবা বখতিয়ার লায়লা সরহাদি জার্নিশ খান তুবা সিদ্দিকি দীবা দিদার নাদিরা নাদিয়া আফগান নাদিয়া হুসেন নাদিয়া খান নাদিয়া জামিল নাহিদ শাব্বির নার্গিস নবিন তাজিক নবিন ওয়াকার নায়ার সুলতানা নিলম মুনির নীলি নীলূ নিদা ইয়াসির নিমরা বুচা নির্মা নূর বুখারী নূর জাহান ফারাহ শাহ ফাতেমা এফেন্দি কানওয়ার ফজিলা কায়সার বাবরা শরীফ বদর খলিল বাহার বেগম বেগম খুরশিদ মির্জা বুশরা আনসারি বুশরা ফররুখ বনিজা আহমেদ বীনা মালিক মাদিহা গওহর মাদিহা ইফতিখার মাদিহা ইমাম মদিহা শাহ মহম আমির মাহিরা খান মাহিন রিজভি মাহনূর মাহনুর বালুচ মাইরা খান মনশা পাশা মারিয়া ওয়াস্তি মেরিনা খান মরিয়ম খলিফ মরিয়ম ফাতিমা মরিয়ম নাফিস মাথিরা মায়া আলী মীরা মীশা শফি মেহের হাসান মেহরিন রাহিল মেহউইশ হায়াত মিশি খান মিজনা ওয়াকাস মোমল শেখ মোনা লিজা মমতাজ মুসাররাত নাজির মাওরা হুসাইন রাবিয়া বাট রানি রিমা খান রেশম রুবিনা আশরাফ রুবাইয়া চৌধুরি লায়লা খান লায়লা জুবেরি শবনম শাগুফতা এজাজ শামীম আরা শামীম বানু শেহনাজ শেখ সাবা হামিদ সাবা কমর সাবিহা খানম সবুর আলি সাদিয়া ইমাম সাইদা ইমতিয়াজ সাহিবা আফজাল সায়মা নূর সায়রা খান সজল আলি সালমা মমতাজ সালমা আগা সালোনি সামিনা আহমাদ সামিনা পীরজাদা সামিয়া মমতাজ সানা আসকারি সানা নওয়াজ সামান আনসারি সনম বালুচ সনম চৌধুরি সনম জুং সনম সাইদ সঙ্গীতা সানিয়া সাইদ সারা লরেন সারাহ খান সরওয়াত গিলানী সেভেরা নাদিম সিতারা সোবিয়া খান সোহাই আলি আব্রো সোমি আলি সনিয়া খান সনিয়া মিশাল সনিয়া জাহান সুম্বুল ইকবাল সুজাইন ফাতেমা স্বরন লতা সায়রা ইউসুফ হাজরা ইয়ামিন হারেম ফারুক হিনা দিলপাজির হিনা শাহিন হিরা হুমাইমা মালিক হুসনা হানিয়া আমির Ahmed Sarym (২৬ মে ২০১৯)। "SPOTLIGHT: THE RETURN OF ZARA SHEIKH"। Dawn (newspaper)। সংগ্রহের তারিখ ১৬ জুন ২০২০।  LAHORE: A tribute to late artiste (Begum Khurshid Mirza) Dawn (newspaper), Published 26 March 2004, Retrieved 16 June 2020 Zurain Imam (২৭ সেপ্টেম্বর ২০০৯)। "Musarrat Nazir – Profile"। Cineplot.com website। সংগ্রহের তারিখ ১৬ জুন ২০২০।
১০০১ ইনভেনশন অ্যান্ড দ্য ওয়ার্ল্ড অফ ইবন আল-হায়থাম

১০০১ ইনভেনশন অ্যান্ড দ্য ওয়ার্ল্ড অফ ইবন আল-হায়থাম (১০০১টি উদ্ভাবন ও ইবন আল-হায়থামের বিশ্ব) আহমেদ সালিম পরিচালিত ওমর শরিফ অভিনীত ২০১৫ সালের একটি অ্যানিমেটেড চলচ্চিত্র। এটি শরিফ অভিনীত সর্বশেষ চলচ্চিত্র। চলচ্চিত্রটি ১০০১ ইনভেনশন কর্তৃক নির্মিত হয়। এই ব্রিটিশ সংগঠনটি ইসলামি স্বর্ণযুগের সাফল্য প্রচারের লক্ষ্যে কাজ করে। চলচ্চিত্রটি এবং এর প্রদর্শনী উভয়ই, ইউনেস্কো দ্বারা পরিচালিত জাতিসংঘের আন্তর্জাতিক আলোর বছর উদ্‌যাপন প্রচারণার সাথে মিল রেখে করা হয়েছিল। চলচ্চিত্রের কাহিনিতে, শরীফের চরিত্রটি তার নাতনিকে হাসান ইবনে আল-হাইসাম সম্পর্কে একটি চ্যালেঞ্জিং হোমওয়ার্ক অ্যাসাইনমেন্টে তৈরিতে সহায়তা করে। হাসান ইবনে আল-হাইসাম ছিলেন একাদশ শতাব্দীর একজন পণ্ডিত যিনি আলোকবিজ্ঞান এবং চাক্ষুষ প্রত্যক্ষণ নীতিতে উল্লেখযোগ্য অবদান রেখেছিলেন। ইসলামিক চলচ্চিত্রের তালিকা অ্যানিমেটেড ইসলামিক চলচ্চিত্রের তালিকা আহমেদ সেলিম ইসলাম এবং দারিদ্র্যতা ফাতেহ সুলতান মুহাম্মদ শাহজাদিন রোম "Omar Sharif, Suave Star of 'Doctor Zhivago,' Dies at 83"। The Hollywood Reporter। সংগ্রহের তারিখ ২৩ জুলাই ২০১৫।  "Omar Sharif dies at the age of 83"। The Guardian। সংগ্রহের তারিখ ২৩ জুলাই ২০১৫।  "Omar Sharif, 'Lawrence of Arabia' and 'Dr. Zhivago' Star, Dies at 83"। Variety। সংগ্রহের তারিখ ২৩ জুলাই ২০১৫।  "Ibn Al-Haytham to be a focus of the International Year of Light through partnering with 1001 Inventions"। light2015.org। ইউনেস্কো। ২৬ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১৫।  ইন্টারনেট মুভি ডেটাবেজে ১০০১ ইনভেনশন অ্যান্ড দ্য ওয়ার্ল্ড অফ ইবন আল-হায়থাম (ইংরেজি) ১০০১ ইনভেনশনের প্রাতিষ্ঠানিক ওয়েবসাইট